Covid-19-statistieke: Herstelkoers op 81,7%(Argieffoto: SJ Objio/Unsplash.) Suid-Afrika het in hierdie stadium 204 830 aktiewe Covid-19-gevalle en 13 973 nuwe gevalle is bevestig. Dr. Zweli Mkhize, minister van gesondheid, sê tot dusver is 1 325 659 positiewe gevalle van die virus in Suid-Afrika bevestig. Hiervan het 1 083 978 mense reeds herstel. Die meeste gevalle is in Gauteng, met 27% van gevalle, gevolg deur KwaZulu-Natal met 20,9% en die Wes-Kaap met 19,3% van gevalle. Nog 384 sterftes is bevestig: 39 in die Oos-Kaap, 12 in die Vrystaat, 125 in KwaZulu-Natal, 26 in Limpopo, sewe in Mpumalanga, 12 in die Noord-Kaap en 95 in die Wes-Kaap. Sowat 7,5 miljoen Covid-19-toetse is tot dusver gedoen, met 59 994 sedert die vorige verslag.